hu en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ky ky kk tt ky ru ky ru ru ky ru ru ky ru ky ru ru ky tt ru ru ru ru ky ky ru hbs_cyr ky ru ru ky ky ky bg ky ky ru ru ky ky ru ky ru ru ky ky ru cs ky ru ky ru ky ru mt ru
"Фабула", 02.08.11 - 10-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Ай тамга" коомдук фондусунун төрагасы:
"Батыштын кара туманы каптап, улуттук идеологиябызды жоготуп алдык…"
- Карыпбек байке, өмүр бою энергетика тармагында эмгектенип келгениңиз менен, акыркы жылдары кыргыз элинин ата-тегин сүрүштүрүп, санжырачы болуп кеттиңиз. Себеби эмнеде?
- Кесибим энергетик болгону менен, бала кезимен ата-тегимди сүрүштүрүп, элдик оозеки чыгармачылыкка жакын болуп чоңойдум. "Жигитке жетимиш өнөр аздык кылат" дегендей, Кудай Таала мени бир эле энергетик кылбастан, санжырачы да кылып коюптур. Бирок буга чейин санжыра жазып, элибиздин түпкү тегин тереңирээк изилдөөгө убактым болбой жүргөн. Пенсияга чыгып, жумушум бир аз жеңилдегенден бери санжырага көңүл буруп , ата-тегимди сүрүштүрүү менен алек боло баштадым. Өзүм солто уруусунун тукуму болгондуктан, учурда жумушуман тышкары аталган урууга тийиштүү "Ай тамга" деген коомду жетектеп, уруучулук иштер менен алектенип жүрөм.
- Айрымдар: "Солто уруусунун басымдуу бөлүгү калмактар", - деп айтып жүрүшөт. Ал тургай, өткөндө кээ бир гезиттер солто уруусунан чыккан Т. Сариевди калмак экен деп жазып чыгышты. Бул айтылган сөздөрдүн канчалык деңгээлде чындыгы бар?
- Т. Сариевди актоо эмес, айтылган ушактарды тактоо иретинде айта кетейин. Бир эле Т. Сариевди эмес, бүтүндөй солто уруусунун беделине шек келтирген ал материал биринчи "Таза кандуу талапкер издейбиз" деген рубрика менен "Асман пресс" гезитине жарыяланган болчу. Ал макаланы Акмат Асанов деген белгисиз автор жазыптыр. Андан көп өтпөй эле "Алиби" гезити "Т. Сариев калмак экен" деп жазып чыкты. Менимче, бул макалалардын баарын бирөө эле буйрук берип жаздырган. Акмат Асанов деген автор белгилүү окумуштуу Абрамзондун китебинен жүйө келтиримиш этиптир. Бирок ал жүйөнү туура келтирбей, китептеги сөздөрдү бурмалап жазыптыр. Бирөөнүн сөзүн бурмалоого эч кимдин акысы жок. Керек болсо ал мыйзам алдында жооп берүүгө тийиш. "Акмат Асановдун ким экенин билсек, сазайын колуна берет элек" - деп азыр солтонун балдары ызырынып жүрүшөт. Ал тургай солто уруусун калмак кылган дагы ошолор.
- Уруучулукка абдан басым жасайт экенсиз. Өзүбүз чакан мамлекет болсок, ушинтип сен сарбагыш мен солто деп уруу-урууга бөлүнгөнүбүз туура эмес болуп калбайбы?
- Канчалык бөлүнбөөгө аракет кылганыбыз менен, кеч болуп калды. Ар бир уруу өз-өзүнчө бөлүнүп кеттик. Бирок минтип уруу-урууга бөлүнгөнүбүз деле жаман эмес. Кыргыз элинин келечеги болгон - жаштар уруусун билип, ата-тегин тааныганы жакшы. Анын үстүнө бүгүнкүдөй оош-кыйыш заманда уруу-урууга бөлүнбөй коюуга дагы мүмкүн эмес. Анткени үстүбүздөн Батыштын кара туманы каптап, улуттук идеологиябызды жоготуп алдык. Мисалы, бүгүнкү күнү орустар деле "өзүбүздүн таза генибизди, идеологиябызды аныктап алышыбыз керек"- деп абдан аракет кылып жатышат. Андыктан биз дагы ата-тегибизди таанып, өз идеологиябызды аныктап алышыбыз керек. Бирок уруу-урууга бөлүнүүнү саясатташтыруунун кереги жок. Жөн гана карапайым адамдардын арасында жүргүзүш керек. Ага болбой эле урууга бөлүнүүнүн аягы саясатка барып такалып атат.
- Кээ бир учурларда саясат жөнүндө ой жүгүртүп, саясий серепчи катары да чыга калып жүрөсүз. Алдыда өтө турган президенттик шайлоо боюнча эмнелерди айта аласыз?
- Президенттик шайлоонун кандай өтөрү туурасында азырынча көзү ачыктык кылып, бир нерсе деп айтуу эртелик кылат. Президенттикке аттанган талапкерлердин көпчүлүгү мурда-кийин саясатка аралашпаган карапайым адамдар экен. Ал адамдар кантип уялбай өздөрүн президенттикке көрсөтүштү, билбейм. Бирок азыр шайлоо убагында бир талапкер экинчи талапкерге добушун сатып президент болуу дагы өзүнчө бир бизнеске айланды, ошого карап, коомчулукка аты-жыты билинбеген адамдар президенттикке талапкер болуп жатышат. Менимче, эл ичинде кадыр-баркы жогору саясатчылардан Атамбаев, бирок ал киши президенттикке талапкерлигин коёр-койбосу азырынча белгисиз болуп жатат. Бирок биз солто уруусу кандай болгон күндө дагы өз уулубуз Т. Сариевди колдойбуз. Коомчулукта: "Т. Сариев менен Атамбаев биригет экен" - деген сөздөр жүрүп жатат эгер экөө бириге турган болсо, өлкөбүздүн келечеги үчүн абдан жакшы болмок.
- Сөзүңүздү жыйынтыктап жатып, энергетик катары азыркы энергетиканын абалы боюнча бир-эки ооз сөз айта кетсеңиз?
- Кыргыз элинин бактысына Союз убагында Токтогул ГЭСинин курулуп калганына сүйүнөм. Болбосо, бүгүнкү күнү элдин турмушу кандай болмок, белгисиз. Учурда аталган ГЭСтин жабдуулары эскирип калды, жарактан чыгып кала электе оңдоп-түзөп алсак болот эле.
кыргыз тилиндеги гезит "Форум"
email • архив • редакция
Сотторду тандоо кеңеши ишенимди актайбы?..
УЛУТТУК УЛУУЛУГУБУЗ НЕГАТИВГЕ КАРШЫ. ПРЕЗИДЕНТТИН
Жапаров Куловго канча миллион карыз?
"Шайлоодо жакшы ийгиликтерге жетишкенге мүмкүнчүлүгүм бар"
"Владимир Путин менен Барак Обамага кайрылалы, балким, алар бизге жардам берип калар…"
Кыргыз Республикасынын Президентине караштуу мамлекеттик тил боюнча Улуттук комиссиянын төрагасы,
Кыргыз Республикасынын маданиятына эмгек сиңирген ишмер:
"Мындай сынактан цирктеги мотоцикл айдаган аюулар деле өтүп кетишет"
Кыргыз театрынын Умай энеси
"Ай тамга" коомдук фондусунун төрагасы:
"Батыштын кара туманы каптап, улуттук идеологиябызды жоготуп алдык…"
КРнын маданиятына эмгек сиңирген ишмер, жазуучу:
"Өлгөндөн кийин сыйлык албай, көзүмдүн тирүүсүндө алсам болот эле…"